Document ID: 31979R0936

31979R0936
L 117/19
JURNALUL OFÍCIAL AL UNIUNII EUROPENE
REGULAMENTUL (CEE) NR. 936/79 AL COMISIEI
din 11 mai 1979
privind clasificarea cărnii de vită și mânzat la subpoziția 02.01 A II a) 4 aa) din Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 97/69 al Consiliului din 16 ianuarie 1969 privind măsurile care trebuie luate pentru aplicarea uniformă a nomenclaturii Tarifului Vamal Comun (1), astfel cum a fost modificat ultima dată prin Regulamentul (CEE) nr. 280/77 (2), în special articolul 3,
întrucât, pentru a asigura aplicarea uniformă a nomenclaturii Tarifului Vamal Comun, este necesară stabilirea unor dispoziții privind clasificarea tarifară a sferturilor anterioare separate de vită și mânzat la care s-a îndepărtat vertebra atlas, prezentate în stare proaspătă sau refrigerată;
întrucât subpoziția 02.01 A II a) 4 aa) din Tariful Vamal Comun anexat la Regulamentul (CEE) nr. 950/68 al Consiliului (3), astfel cum a fost modificat ultima dată prin Regulamentul (CEE) nr. 882/79 (4), se referă la bucățile nedezosate de carne de vită și mânzat, proaspete sau refrigerate;
întrucât, nota 1 A e) de la capitolul 2 din Tariful Vamal Comun dă o definiție precisă a sfertului anterior separat, indicând în special faptul că acesta reprezintă partea anterioară a semicarcasei care conține toate oasele; întrucât, din această cauză, astfel de produse care nu conțin vertebra atlas nu pot fi considerate sferturi anterioare separate;
întrucât produsele respective trebuie clasificate ca bucăți nedezosate de carne de vită și mânzat, proaspete sau refrigerate, la subpoziția 02.01 A II a) 4 aa);
întrucât măsurile prevăzute în prezentul regulament sunt conforme cu avizul Comitetului pentru nomenclatura Tarifului Vamal Comun,
ADOPTĂ PREZENTUL REGULAMENT:
Articolul 1
Sferturile anterioare separate de vită și mânzat la care s-a îndepărtat vertebra atlas, prezentate în stare proaspătă sau refrigerată, trebuie clasificate în Tariful Vamal Comun la subpoziția:
02.01
Carne și organe comestibile de la animalele menționate la pozițiile 01.01 - 01.04 inclusiv, proaspete, refrigerate sau congelate:
A.
Carne:
II.
de vită și mînzat:
a)
proaspătă sau refrigerată:
4.
altele:
aa)
bucăți nedezosate
Articolul 2
Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 mai 1979.

Labels: 3
17